als_Latn dik_Latn sag_Latn
Temat Kryesore
- Gërveni rrezikon deri në 6 muaj burg për akuzen e “përdorimit të gradave të pamerituara”
Gjashtë muaj burg ka kërkuar prokuroria për ish-komandantin e Flotës Detare, njëherësh dhe ish-atasheu jonë në NATO, Kristaq Gërveni.
Gërveni rrezikon deri në 6 muaj burg për akuzen e “përdorimit të gradave të pamerituara”. Sipas organit të akuzës, ish-kreu i misionit ushtarak shqiptar në NATO, në një takim me drejtues të aleancës politiko-ushtarake, është paraqitur me gradën e “Admiralit”, gradë të cilën Gërveni ende nuk e ka merituar me dekret presidencial.
Pas paraqitjes së pretencës së Prokurorisë, tashmë pritet edhe vendimi nga gjykata e cila do të merret javën e ardhshme. Kallëzimi ndaj Kristaq Gërvenit u bë në qershorin e vitit të kaluar, nga zyra juridike e Ministrisë së Mbrojtjes, ku sipas informacionit të paraqitur në prokurorinë e Tiranës, përdorimi i gradës “Admiral” është zbuluar në rastin e takimit të 170-të të shefave të Mbrojtjes të vendeve të NATO-s dhe atyre partnere të zhvilluar në selinë e Aleancës në Bruksel.
Kristaq Gërveni ka qenë edhe një ndër negociatorët e paktit detar me Greqinë, çështje edhe kjo e cila po hetohet nga ana e Prokurorisë.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn